રાજકીય મતભેદો છતાં દોસ્તીમાં દરાર નહોતી આવી. જીવંત સંપર્ક તૂટી જવા છતાં ક્યારેક ફોન પર તો ક્યારેક અવારનવાર થતી રૂબરૂ મુલાકાતોમાં નિરાંતે વાતો થતી. જ્યારે મળે ત્યારે કોઈક નવી કથા શિવભાઈ કહે. એના પરથી ફિલ્મ બનાવી હોય તો કોણ અને કેવા કલાકારો એમાં હોય એવી ચર્ચા પણ થતી; એમ જાણવા છતાં, કે આ સપનાં ફક્ત સપનાં જ રહેવાનાં છે, એ ખ્વાબ કદી ખરાં થવાનાં નથી. ઘણી વાર અખબારને યંત્ર પર મોકલ્યા પછી, શહેર સૂતું હોય ત્યારે જાગતા બન્ને ફિલ્મચાહક પત્રકારો સપનાંમાં ખાબૂકતા.